|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
| Østfold fylkeskommune  Postboks 220  1702 SARPSBORG  Norge | |  | | | |
|  | | | |
| Vår saksbehandler | Vår dato | | Vår referanse |  | | |
| Nina Glomsrud Saxrud | 24.11.2011 | | 11/01260-7 | | | |
| 69 89 81 52 | Deres dato | | Deres referanse |  | | |
|  |  | |  | | | |
| Vindkraft Høringsinnspill fra Østfold Bondelag | | | | |

Miljøverndepartementet har oppfordret landets fylkeskommuner til å utarbeide regionale planer for vindkraft. Departementet ønsker at alle fylker dermed får et helhetlig og strategisk grunnlag som eventuelle enkeltsøknader om vindkraftanlegg kan vurderes ut fra. Fylkesutvalget i Østfold fylkeskommune har vedtatt at det skal utarbeides en slik regional

plan for Østfold.

Østfold Bondelag har merket seg at utbygging av vindkraft er en villet strategi fra regjeringa, der det skal være et særlig middel for å nå målet om fornybar energi. Vindkraftanlegg kan bidra til betydelige skatteinntekter til kommunene og leieinntekter til grunneierne. Østfold Bondelag er positive til at vindkraft kan bidra til økte inntektsmuligheter for grunneierne. Vi mener derfor at inntektspotensialet må utredes bedre i planen.

Østfold Bondelag mener at planen bør inneholde klare målsettinger for hvordan vi skal ta vår andel av vindkraftutbyggingen. Den nasjonale målsettingen i forhold til grønne sertifikater og fornybar energi må inn i planen.

Vi er overrasket at Fylkeskommunen har valgt å legge sekretariatet for denne planen til miljø og plan, fremfor næring og klimaavdelingen. Vi merker oss også at det i den interne arbeidsgruppa, så langt vi tolket ut fra informasjonsmøte, kun har en representant fra næringsavdelingen. Østfold Bondelag forventer at planen ser på muligheter fremfor hindringer. Fylkeskommunen burde startet arbeidet med å se på NVEs vindkart. Der ville man kunne se hvor er det mulig med vindmøllepark, og deretter kan man se samfunnsmessige goder og ulemper opp mot hverandre i forhold til utbygging eller ikke. Ved først å se mulighetene, kan man på en bedre måte veie de samfunnsmessige betydningene opp mot hverandre. Østfold Bondelag etterlyser videre en bedre beskrivelse av utvalgskriteriene, - hvilke samfunnsinteresser skal veies opp mot hverandre?

For landbruket er jord- og skog ressurser viktige å utnytte på best mulig måte, både med målsetting om å opprettholde matproduksjon, bosetting og arbeidsplasser.

Vindturbiner må eventuelt bli utplassert i vindutsatte skogområder, der de i det vesentlige ikke vil være til ulempe for jord- eller skogbruk. Østfold Bondelag er opptatt av jordvern, slik at vindmølleparker som kan redusere dyrkingsmulighetene på jordbruksareal må unngås. (jmf MDs veileder om vindkraft). Dette gjelder også om inngrepet medfører en dårligere arrondering. Den tilhørende infrastrukturen kan innebære betydelige inngrep, men også bidra til å oppgradere skogsbilveier og lignende, slik at man kan drive et mer effektivt skogbruk på de gjenværende arealer.

Muligheter rundt mindre gårdsanlegg må også utredes. Slik mindre anlegg vil også kunne bli en betydelig kraftlinje i fremtiden. Norges Bondelag har i sin strategi for småskala vindkraftutbygging lagt opp til å tredoble den fornybare energiproduksjonen fra landbruket innen 2020. Og 0,5 TWh er satt som mål for vindkraftutbygging i landbrukets regi. Gårdsbasert vindkraft vil kunne utgjøre en viktig andel av dette. Klare retningslinjer rundt slik utbygging er derfor viktig.

Med vennlig hilsen

*Elektronisk godkjent, uten underskrift*

|  |  |
| --- | --- |
| Bjørn Gimming | Nina Glomsrud Saxrud |

|  |  |
| --- | --- |
| Kopi: | Terje Engvik/Næringspolitisk |